有人話，好多行業，都係要靠熱情同埋夢想先會做到。
以下係上年每隊係轉播費上嘅收入：
係以前，球場就真係一個球場，最多有下小賣部。但由1990年起，球會開始係球場興建餐廳、博物館、甚至酒店，以贊助商命名嘅球場績漸普及，紐卡素班主Mike Ashley 2009年就提議將主場聖占士公園個名租出去俾贊助商，因為球隊需要更多嘅收入去維持係聯賽嘅競爭。而有一段短時間（2009－2011）紐卡素主場個名被改名為sportsdirect.com @ St James' Park Stadium，而係2011年，球場更因應當年贊助商而改名為Sports Direct Arena，但隨後因為轉左贊助商同討好球迷，紐卡素將球場名改返為聖占士公園。
用龐大金錢買入外藉球員，會對本地聯賽造成破壞。利物浦都算好，正選入面都有好多英人，但睇返曼城、車路士等球會，一隊多數由外援組成，此舉令到本土英格蘭球員質素降低。雖然英格蘭足總有Homegrown Player Rule， 英超球隊最少要有8位本土球員，但外援就無數量限制。英格蘭國家隊近年都排得比德國、巴西等低，睇返當地聯賽，每隊主要都係用返自己國家嘅人，而德國更加係本土球員買賣上有嚴格嘅財政指引，外界亦認為德國國家隊嘅成功係有賴呢啲規條。